Ya Rəb, həmişə lütfünü et rəhnüma mana
Ya Rəb, həmişə lütfünü et rəhnüma mana,
Göstərmə ol təriqi ki, getməz sana, mana.Daimi nur sözünün izahına Azərbaycanca Divanın 2-ci qəzəlinin 7-ci beytində baxa bilərsiniz.

Qət’ eylə aşinalığm ondan ki, qeyridir,
Ancaq öz aşinalərin et aşina mana.

Bir yolda sabit et qədəmi-e’tibarimi
Kim, rəhbəri-şəriət ola müqtəda mana.

Yox məndə bir əməl sənə şayistə, ah əgər
Ə’malimə görə verə ədlin cəza mana.

Xövfi-xətadə müztəribəm, var ümid kim,
Lütfün verə bəşarəti-əfvü əta mana.

Mən bilməzəm mənə gərəgin, sən həkimsən,
Mən’ eylə, vermə, hər nə gərəkməz sana, mana.

Oldur mənə murad ki, oldur sənə murad,
Haşa ki, səndən özgə ola müddəa mana.

Həbsi-həvadə qoyma Füzulisifət əsir,
Ya Rəb, hidayət eylə təriqi-fəna mana!Fəna yolu deyilərkən dünya hərsiliyi, dünya eşqi nəzərdə tutulur

Qeydlər 
Qəzəllər
azb:قد انار العشقُ للعشّاقٍ منهاج الهدا